Film - Alemannische Wikipedia

# Film

### Us der alemannische Wikipedia, der freie Dialäkt-Enzyklopedy

Dä Film isch ä Kunschtform wo sich dur bewegti Bilder uusdruckt. Normalerwiis wärded die Bilder mit eme Projekter uf ä Liinwad projeziert oder am ne Bildschirm aazeigt. I villne Länder hät de Film au e politischi und kulturelli Bedütig. Will d'herstellig vom ne Film normalerwiis sehr tüür isch, hät de Film au e grossi wirtschaftlichi Bedütig.

Bild:Transparent film reel and film.png

D'Bilder wo d'Filmkunscht macht, sind nöd würckli bewegt.D'Illusion vo dä Bewegig entstaht dedur, dass d'Einzelbilder schnell nachenand zeigt werded. Dur d'Nabildwirkig uf de Netzhuut vom mänschliche Aug nämed mir d'Bilder ab ere Gschwindikeit vo öppä zwölf Bilder i de Sekunde als Bewegig wahr.

Früener hät mer mit "Film" (engl. film, Hüütli) ä dünni Schicht (z.B. än Ölfim) oder ä dünni Folie gmeint. Mit dä Erfindig vo dä Fotografie und em Übergang vo de feschte Fotiplatte zum bewegliche Träger us Nitrozellulosä hät sich dä Begriff Film fü das Fotimaterial iibürgeret. Au hät mer di bewegte Bilder uf dem Material und schliesslich di ganz Kunschtform Film gnännt.

## [ändere] Bedüdütig vom Film

I de hüttige Gsellschaft häd de Film drüü Bedüütige. Erschten als informativs und bewustsiibildends Massemedium, zweitens als Wirtschaftliche Faktor wo dur Erxportahsträngige verstärcht werde chan und drittens als Kunschtgattig.

### [ändere] Film als Kunschtform

De Film i sine verschidene Forme chunt de Menschliche Neugier und em Bedürfniss nach Unterhaltig entgäge. I Länder wo Film produzier werded, wir er normalerwiis als Uusdruck vo de nationale Idäntität ahgluegt. D Politik ( Filmpolitik) förderet hüüfig di nationali Filmproduktion.

Jeh nach ANt, Zwäck oder Inhalt vomene Film chan er eim oder mehrer Genres( Kriminalfilm, Dokumentarfilm, Komödie, Stummfilm, Sciencefiction-Film, Chriegsfilm etc.) zuegordnet werde.

Villi Filmfeschtiwall uf de ganze Wält vergeben meischtens jährlich ihri Filmpriis a Filmproduktione und Filmschaffendi. Sie orientiered sich meischtens a Akualitätskriterie wo vo spezielle Jurys beurteilt werded. Di bedüütendschte Filmpriis werded vo de sogenannte "A-Festiwals" vergää.

### [ändere] Film als Wirtschaftsfaktor

D FIlmwirtschaft umfasst alli Bereich vo de Produktion bis zu de Vermärtig vom Film. Will d Produktion vomene Film tüür isch stellt sich immer d Frag vo de Finanzierig. Im Gegesatz zu de Film i de Vereinigte Staate, wo vor allem dur de internationali Verchauf finaziert werded, sind di europäische Produktione fascht immer vo Fördergälder abhängig.

De Erfolg vomene Film wird vor allem vo de Bsuechterzahle i de Kinos und de Absatzzahle vo DVD's beurteilt. Wägem grosse Ahgebot vo Freyziitmöglichkeite und de IIfürig vom Fernseh, sind d Kinobsüech bis id 90er Jahr starch zruggange.

Der Artikel basiert uf ´ra freie Ibersetzung vum Artikel „Film“ us dr dytsche Wikipedia.

Vun "http://als.wikipedia.org../../../f/i/l/Film.html"

Kategori: Kunscht

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Afrikaans
- Česky
- English
- Magyar
- Italiano
- Plattdüütsch
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Simple English
- Slovenčina
- Slovenščina
- Svenska